ব্যাকুলো ভাইরাস বেশকিছু এনজাইম বা উৎসেচকের জন্য জিন বহন করে। উৎসেচক বিভিন্ন জৈববিক্রিয়ায় অনুঘটক হিসেবে কাজ করে। পোষকদেহ ছাড়ার সময় হলে ব্যাকুলো ভাইরাসের বেশ কিছু জিন সক্রিয় হয়ে ওঠে। হঠাৎ সক্রিয় এ জিনগুলো বেশ কিছু উৎসেচক তৈরি করে যারা পোষকের দেহকে গলিয়ে ফেলে। অজস্র ভাইরাস বহনকারী শুঁয়োপোকার অর্ধতরল গলিত দেহ অভিকর্ষের টানে ঝড়ে পড়ে নিচের পাতাসমূহে। অন্য শুঁয়োপোকা সে পাতা খেয়ে ফেললে সে আক্রান্ত হয় ব্যকুলো ভাইরাস দিয়ে। এভাবেই চলতে থাকে ব্যাকুলো ভাইরাসের জীবনচক্র।